stanford-oval/wikipedia huggingface dataset:
วัดพระศรีรัตนศาสดาราม
พิพิธภัณฑ์วัดพระศรีรัตนศาสดาราม

พิพิธภัณฑ์วัดพระศรีรัตนศาสดาราม ในเขตพระราชฐานชั้นนอกของพระบรมมหาราชวัง เดิมเป็นโรงกษาปณ์ใช้ผลิตเงินตราเพื่อใช้ในประเทศ สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว ซึ่งสำนักงานพระคลังข้างที่ ดูแลรับผิดชอบตั้งแต่ พ.ศ. 2439 เป็นอาคารรูปแบบตะวันตก
ในปี พ.ศ. 2525 ในวาระการสมโภชกรุงรัตนโกสินทร์ 200 ปี มีการบูรณปฏิสังขรณ์วัดพระศรีรัตนศาสดาราม สมเด็จพระกนิษฐาธิราชเจ้า กรมสมเด็จพระเทพรัตนราชสุดาๆ สยามบรมราชกุมารี ทรงเป็นแม่กองบูรณะจึงขอพระราชทานอาคารโรงกษาปณ์มาเป็นพิพิธภัณฑ์แห่งนี้ ในพิพิธภัณฑ์แห่งนี้มีสิ่งน่าสนใจหลายอย่าง เช่น ปืนใหญ่ที่ตั้งแสดงไว้ด้านหน้าพิพิธภัณฑ์ ตุ๊กตาจีนที่ตั้งไว้หน้าอาคารพิพิธภัณฑ์ ฉากลายรดน้ำ รูปพระราชพิธีอินทราภิเษก พระแท่นมนังคศิลาบาตรที่นำมาจากสุโขทัย พระแท่นที่ประทับของพ่อขุนรามคำแหงมหาราช ซึ่งรัชกาลที่ 4 ชะลอมาไว้ที่อาณาจักรรัตนโกสินทร์
พระราชพิธี

ในหนึ่งปีมีพระราชพิธีมากมายที่กระทำที่วัดพระศรีรัตนศาสดาราม โดยพระราชพิธีประจำที่มีหมายกำหนดการแน่นอน เริ่มจากเดือนมกราคมมีพระราชพิธีขึ้นปีใหม่ เดือนกุมภาพันธ์และมีนาคมมีพระราชพิธีกุศลมาฆบูชาและพระราชพิธีเปลี่ยนเครื่องทรงพระพุทธมหามณีรัตนปฏิมากรจากฤดูหนาวเป็นฤดูร้อน เดือนเมษายนมีวันพระบาทสมเด็จพระพุทธยอดฟ้าจุฬาโลกมหาราชและวันที่ระลึกมหาจักรีบรมราชวงศ์และพระราชพิธีสงกรานต์ เดือนพฤษภาคมมีพระราชพิธีฉัตรมงคล พระราชพิธีจรดพระนังคัลแรกนาขวัญ พิธีทรงบำเพ็ญพระราชกุศลวิสาขบูชา เดือนกรกฎาคมมีพระราชพิธีเปลี่ยนเครื่องทรงพระพุทธมหามณีรัตนปฏิมากรจากฤดูร้อนเป็นฤดูฝน พระราชพิธีอุปสมบทนาคหลวง พิธีทรงบำเพ็ญพระราชกุศลเนื่องในวันอาสาฬหบูชาและเทศกาลเข้าพรรษา เดือนพฤศจิกายนมีพระราชพิธีเปลี่ยนเครื่องทรงพระพุทธมหามณีรัตนปฏิมากรจากฤดูฝนเป็นฤดูหนาว และเดือนธันวาคมมีพระราชพิธีวันคล้ายวันพระบรมราชสมภพพระบาทสมเด็จพระมหาภูมิพลอดุลยเดชมหาราช บรมนาถบพิตร
นอกจากนี้ยังมีพระราชพิธีซึ่งไม่มีหมายกำหนดแน่นอน ได้แก่ พระราชพิธีบรมราชาภิเษก พระราชพิธีจารึกพระสุพรรณบัฏพระราชลัญจกร ประกาศพระองค์เป็นพุทธมามกะ พระราชพิธีถือน้ำพระพิพัฒน์สัตยา การตั้งสมณศักดิ์และสถาปนาสมเด็จพระสังฆราช พระราชพิธีสมโภชพระพุทธมหามณีรัตนปฏิมากรและพระพุทธสิหิงค์ และพระราชพิธีตรึงหมุดธงชัยเฉลิมพล เป็นต้น
การท่องเที่ยว

การท่องเที่ยววัดพระศรีรัตนศาสดารามรวมถึงพระบรมมหาราชวัง เริ่มเกิดขึ้นราว พ.ศ. 2463 ในช่วงปลายสมัยพระบาทสมเด็จพระมงกุฎเกล้าเจ้าอยู่หัว โดยแผนกโฆษณาการกรมรถไฟหลวงเป็นเจ้าหน้าที่นำนักท่องเที่ยวเข้าชมสถานที่ อันเนื่องจากนักท่องเที่ยวเดินทางมาโดยรถไฟ ซึ่งเจ้าหน้าที่เป็นผู้ขออนุญาตกระทรวงวัง โดยยังไม่ได้เก็บค่าธรรมเนียมเข้าชม จน พ.ศ. 2501 สำนักพระราชวังได้กําหนดให้นักท่องเที่ยวเข้าชมสัปดาห์ละ 2 วัน คือวันจันทร์และวันพฤหัสบดี แต่เนื่องจากสถานที่อยู่ในระหว่างการบูรณะซ่อมแซม จึงกำหนดให้นักท่องเที่ยวถ่ายได้เฉพาะอาคารที่ไม่ได้อยู่ในระหว่างการซ่อมแซม ส่วนพระอุโบสถห้ามถ่ายภาพ นอกจากได้รับพระบรมราชานุญาต เพราะถือว่าเป็นสถานที่ควรเคารพ จึงควรมีเจ้าหน้าที่ควบคุมการถ่ายภาพ
ต่อมากรมโฆษณาการเลิกหน้าที่นำนักท่องเที่ยว โดยนับแต่ พ.ศ. 2502 สำนักพระราชวังรับหน้าที่ได้มารับหน้าที่นี้แทน นับตั้งแต่เดือนเมษายน พ.ศ. 2520 เปิดให้เข้าชมทุกวัน สถิตินักท่องเที่ยวเข้าชมพระบรมมหาราชวังและวัดพระศรีรัตนศาสดารามที่เริ่มบันทึกตั้งแต่ พ.ศ. 2526 ในปีนั้นมีนักท่องเที่ยวชาวต่างประเทศ 94,759 คน อีก 30 ปีถัดมาคือ พ.ศ. 2556 มีนักท่องเที่ยวชาวต่างประเทศ 4,671,567 คน
แหล่งข้อมูลอื่น

สถานีย่อยประเทศไทย
สถานีย่อยพระพุทธศาสนา
เว็บไซต์ทางการของพระบรมมหาราชวัง
วิวัฒนาการการออกแบบของวัดพระศรีรัตนศาสดาราม
มักซ์ แฟร์สตัปเปิน
รางวัลและการเชิดชูเกียรติ > ฟอร์มูลาวัน

แชมป์โลกฟอร์มูลาวันประเภทนักขับ: 2021, 2022, 2023, 2024
ดีเอชแอล ฟาสเทสต์แล็ปอะวอร์ด: 2022, 2023
เอฟไอเอ แอ็กชันแห่งปี: 2015, 2016, 2019
เอฟไอเอ นักแข่งหน้าใหม่แห่งปี: 2015
เอฟไอเอ นักแข่งดาวรุ่งแห่งปี: 2015, 2016, 2017
ถ้วยรางวัลโลเรนโซ บันดีนี: 2016
รางวัลและการเชิดชูเกียรติ > รางวัลอื่น ๆ

ไทม์ 100: 2024
ลอริอุสเวิลด์สปอตส์อะวอดส์ นักกีฬาชายยอดเยี่ยมแห่งปี: 2022
คณะกรรมการโอลิมปิกดัตช์*สหพันธ์กีฬาดัตช์ นักกีฬาชายดัตช์แห่งปี: 2016, 2021, 2022
ออโตสปอร์ตอะวอดส์  นักแข่งรถนานาชาติยอดเยี่ยม: 2021, 2022, 2023, 2024
อีเอสพีวายอะวอดส์ นักขับยอดเยี่ยม: 2023, 2024
เอฟไอเอ แอ็กชันแห่งปี: 2014
ออโตสปอร์ตอะวอดส์ นักแข่งหน้าใหม่แห่งปี: 2015
ออโตสปอร์ตอะวอดส์ โมเมนต์แห่งปี: 2024
รางวัลและการเชิดชูเกียรติ > เครื่องราชอิสริยาภรณ์

เนเธอร์แลนด์
เครื่องราชอิสริยาภรณ์ออเรนจ์-นัสเซา ชั้นเจ้าพนักงาน (2022)
สถิติการแข่งรถ > สรุปอาชีพนักแข่งรถ

| ฤดูกาล | รายการ | ทีม | แข่งขัน | ชนะ | โพล | รอบเร็ว | โพเดียม | คะแนน | อันดับ |
| --- | --- | --- | --- | --- | --- | --- | --- | --- | --- |
| 2014 | ฟลอริดาวินเทอร์ซีรีส์ | — | 12 | 2 | 3 | 3 | 5 | — | — |
| 2014 | เอฟไอเอ ฟอร์มูลา 3 ชิงแชมป์ยุโรป | ฟันอาเมอร์สโฟร์ตเรซซิง | 33 | 10 | 7 | 7 | 16 | 411 | 3 |
| 2014 | มาเก๊ากรังด์ปรีซ์ | ฟันอาเมอร์สโฟร์ตเรซซิง | 1 | 0 | 0 | 1 | 0 | — | 7 |
| 2014 | ซันต์โฟร์ตมาสเตอส์ | โมโตพาร์ก | 1 | 1 | 1 | 0 | 1 | — | 1 |
| 2015 | ฟอร์มูลาวัน | สกูเดเรียโตโรรอสโซ | 19 | 0 | 0 | 0 | 0 | 49 | 12 |
| 2016 | ฟอร์มูลาวัน | สกูเดเรียโตโรรอสโซ | 4 | 0 | 0 | 0 | 0 | 204 | 5 |
| 2016 | ฟอร์มูลาวัน | เรดบูลเรซซิง | 17 | 1 | 0 | 1 | 7 | 204 | 5 |
| 2017 | ฟอร์มูลาวัน | เรดบูลเรซซิง | 20 | 2 | 0 | 1 | 4 | 168 | 6 |
| 2018 | ฟอร์มูลาวัน | แอสตันมาร์ตินเรดบูลเรซซิง | 21 | 2 | 0 | 2 | 11 | 249 | 4 |
| 2019 | ฟอร์มูลาวัน | แอสตันมาร์ตินเรดบูลเรซซิง | 21 | 3 | 2 | 3 | 9 | 278 | 3 |
| 2020 | ฟอร์มูลาวัน | แอสตันมาร์ตินเรดบูลเรซซิง | 17 | 2 | 1 | 3 | 11 | 214 | 3 |
| 2021 | ฟอร์มูลาวัน | เรดบูลเรซซิงฮอนด้า | 22 | 10 | 10 | 6 | 18 | 395.5 | 1 |
| 2022 | ฟอร์มูลาวัน | ออราเคิลเรดบูลเรซซิง | 22 | 15 | 7 | 5 | 17 | 454 | 1 |
| 2023 | ฟอร์มูลาวัน | ออราเคิลเรดบูลเรซซิง | 22 | 19 | 12 | 9 | 21 | 575 | 1 |
| 2024 | ฟอร์มูลาวัน | ออราเคิลเรดบูลเรซซิง | 24 | 9 | 8 | 3 | 14 | 437 | 1 |
| 2025 | ฟอร์มูลาวัน | ออราเคิลเรดบูลเรซซิง | 1 | 0 | 0 | 0 | 1 | 18* | 2* |
แหล่งที่มา:
* ฤดูกาลกำลังดำเนินอยู่
แหล่งข้อมูลอื่น

เว็บไซต์ทางการ
มักซ์ แฟร์สตัปเปิน สรุปอาชีพนักแข่งรถที่ไดร์เวอร์ดีบี.คอม
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  นอร์เวย์  เยอรมนี  สหรัฐ  ลัตเวีย  เช็กเกีย  เนเธอร์แลนด์  โปแลนด์
สืบคดีปริศนา หมอยาตำรับโคมแดง

| --- | --- |
สืบคดีปริศนา หมอยาตำรับโคมแดง
ปกไลต์โนเวลเล่มแรกฉบับภาษาไทย
薬屋のひとりごと (Kusuriya no Hitorigoto)
ชื่อภาษาอังกฤษ: The Apothecary Diaries
แนว: นาฏกรรม, รหัสคดี, วีรคติ
นวนิยายชุด
เขียนโดย: นัตสึ ฮีวงะ
สำนักพิมพ์: โชเซ็ตสึกะ นิ นาโร
ตีพิมพ์ตั้งแต่: 27 ตุลาคม พ.ศ. 2554 – ปัจจุบัน
นวนิยาย
เขียนโดย: นัตสึ ฮีวงะ
วาดภาพโดย: เมงูมิ มัตสึดะ
สำนักพิมพ์: ชูฟูโนโตโมะ
ในเครือ: เรย์บุ๊กส์
กลุ่มเป้าหมาย: หญิง
วางจำหน่าย: 26 กันยายน พ.ศ. 2555
ไลต์โนเวล
เขียนโดย: นัตสึ ฮีวงะ
วาดภาพโดย: โทโกะ ชิโนะ
สำนักพิมพ์: ชูฟูโนโตโมะ
สำนักพิมพ์ภาคภาษาไทย: ฟีนิกซ์
ในเครือ: ฮีโรบุงโกะ
กลุ่มเป้าหมาย: ชาย
ตีพิมพ์ตั้งแต่: 29 สิงหาคม พ.ศ. 2557 – ปัจจุบัน
จำนวนเล่ม: 15 (ญี่ปุ่น) 9 (ไทย)
มังงะ
ตำรับปริศนา หมอยาแห่งวังหลัง
เขียนโดย: นัตสึ ฮีวงะ อิตสิกิ นานาโอะ
วาดภาพโดย: เนโกกูราเงะ
สำนักพิมพ์: สแควร์เอนิกซ์
สำนักพิมพ์ภาคภาษาไทย: อนิแม็ก
นิตยสาร: บิกกังกังรายเดือน
กลุ่มเป้าหมาย: เซเน็ง
ตีพิมพ์ตั้งแต่: 25 พฤษภาคม พ.ศ. 2560 – ปัจจุบัน
จำนวนเล่ม: 10 (ญี่ปุ่น) 9 (ไทย)
มังงะ
เสียงรำพึงจากหมอยา -บันทึกไขปริศนาแห่งวังหลังของเหมาเหมา-
เขียนโดย: นัตสึ ฮีวงะ
วาดภาพโดย: มิโนจิ คูราตะ
สำนักพิมพ์: โชงากูกัง
สำนักพิมพ์ภาคภาษาไทย: รักพิมพ์
นิตยสาร: ซันเดย์จีนเอ็กซ์รายเดือน
กลุ่มเป้าหมาย: Seinen
ตีพิมพ์ตั้งแต่: 19 สิงหาคม พ.ศ. 2560 – ปัจจุบัน
จำนวนเล่ม:  18    15
อนิเมะโทรทัศน์
กำกับโดย: โนริฮิโระ นางานูมะ
เขียนบทโดย: โนริฮิโระ นางานูมะ
ดนตรีโดย: ซาโตรุ โคซากิ เควิน เพ็นคิน อลิซา โอเกฮาซามะ
สตูดิโอ: โทโฮแอนิเมชันสตูดิโอ โอแอลเอ็ม
ถือสิทธิ์โดย: Netflix
ฉาย:  22 ตุลาคม พ.ศ. 2566  – ปัจจุบัน
ตอน: 34
 สถานีย่อยการ์ตูนญี่ปุ่น
สืบคดีปริศนา หมอยาตำรับโคมแดง (ญี่ปุ่น: 薬屋のひとりごと; โรมาจิ: Kusuriya no Hitorigoto) เป็นซีรีส์ไลต์โนเวลญี่ปุ่น เขียนโดยนัตสึ ฮีวงะ และวาดภาพประกอบโดยโทโกะ ชิโนะ เผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโรตั้งแต่ปี พ.ศ. 2554 ในปีถัดมาสำนักพิมพ์ชูฟูโนโมโตะได้ลิขสิทธิ์ตีพิมพ์ โดยเริ่มจากการตีพิมพ์ในฐานะหนังสือนวนิยาย 1 เล่มในปี พ.ศ. 2555 จากนั้นจึงเริ่มตีพิมพ์ในฐานะไลต์โนเวลในปี พ.ศ. 2557 ซีรีส์มีฉากเป็นประเทศจีนยุคโบราณ
ซีรีส์ไลต์โนเวลได้รับการดัดแปลงเป็นซีรีส์มังงะสองชุดในปี พ.ศ. 2560 ชุดหนึ่งมีชื่อภาษาไทยว่า ตำรับปริศนา หมอยาแห่งวังหลัง ตีพิมพ์โดยบริษัทสแควร์เอนิกซ์ในนิตยสารบิกกังกังรายเดือน อีกชุดหนึ่งมีชื่อภาษาไทยว่า เสียงรำพึงจากหมอยา -บันทึกไขปริศนาแห่งวังหลังของเหมาเหมา- ตีพิมพ์โดยสำนักพิมพ์โชงากูกังในนิตยสารซันเดย์จีนเอ็กซ์รายเดือน
ซีรีส์ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์มังงะ ตำรับปริศนา หมอยาแห่งวังหลัง มีลิขสิทธิ์ในประเทศไทยโดยสำนักพิมพ์อนิแม็ก และซีรีส์มังงะ เสียงรำพึงจากหมอยา -บันทึกไขปริศนาแห่งวังหลังของเหมาเหมา- มีลิขสิทธิ์ในประเทศไทยโดยสำนักพิมพ์รักพิมพ์
ซีรีส์อนิเมะดัดแปลงในชื่อเดียวกัน ผลิตโดยโทโฮแอนิเมชันสตูดิโอและโอแอลเอ็ม ฤดูกาลแรกออกอากาศตั้งแต่เดือนตุลาคม พ.ศ. 2566 ถึงเดือนมีนาคม พ.ศ. 2567 และฤดูกาลที่สองได้เริ่มออกอากาศตั้งแต่เดือนมกราคม พ.ศ. 2568
แหล่งข้อมูลอื่น

นวนิยายเว็บ ที่โชเซ็ตสึกะ นิ นาโร (ญี่ปุ่น)
เว็บไซต์ทางการของไลต์โนเวล (ญี่ปุ่น)
เว็บไซต์ทางการของมังงะ ที่บิกกังกังรายเดือน (ญี่ปุ่น)
เว็บไซต์ทางการของมังงะ ที่ซันเดย์จีนเอ็กซ์รายเดือน (ญี่ปุ่น)
เว็บไซต์ทางการของมังงะ ที่สแควร์เอนิกซ์มังงะ & บุ๊กส์
เว็บไซต์ทางการของอนิเมะ (ญี่ปุ่น)
สืบคดีปริศนา หมอยาตำรับโคมแดง (นิยาย) ที่เครือข่ายข่าวอนิเมะ
สุชัชวีร์ สุวรรณสวัสดิ์

| ศาสตราจารย์สุชัชวีร์ สุวรรณสวัสดิ์ป> ม. ท.ช. |
| --- | --- |
สุชัชวีร์ ในปี พ.ศ. 2565

อธิการบดีสถาบันเทคโนโลยีพระจอมเกล้าเจ้าคุณทหารลาดกระบัง
ดำรงตำแหน่ง 2 ตุลาคม พ.ศ. 2558 – 12 ธันวาคม พ.ศ. 2564 (6 ปี 71 วัน)
ก่อนหน้า: ศาสตราจารย์ โมไนย ไกรฤกษ์  (รักษาราชการแทน)
ถัดไป: รองศาสตราจารย์ อนุวัฒน์ จางวนิชเลิศ  (รักษาราชการแทน)
นายกสภาวิศวกร
ดำรงตำแหน่ง 19 มีนาคม พ.ศ. 2562 – 8 ธันวาคม พ.ศ 2564 (2 ปี 264 วัน)
ก่อนหน้า: กมล ตรรกบุตร
ถัดไป: รองศาสตราจารย์ ปิยะบุตร วานิชพงษ์พันธุ์
รองหัวหน้าพรรคประชาธิปัตย์
อยู่ในวาระ
เริ่มดำรงตำแหน่ง  9 ธันวาคม พ.ศ. 2566 (1 ปี 98 วัน)
หัวหน้า: เฉลิมชัย ศรีอ่อน
 
ข้อมูลส่วนบุคคล
เกิด: 20 เมษายน พ.ศ. 2515 (52 ปี) อำเภอศรีราชา จังหวัดชลบุรี ประเทศไทย
พรรคการเมือง: ประชาธิปัตย์ (2564—ปัจจุบัน)
คู่สมรส: สวิตา สุวรรณสวัสดิ์
ศิษย์เก่า:  สถาบันเทคโนโลยีพระจอมเกล้าเจ้าคุณทหารลาดกระบัง (วศ.บ.) มหาวิทยาลัยวิสคอนซิน แมดิสัน (วท.ม) สถาบันเทคโนโลยีแมสซาชูเซตส์ (วท.ม), (วท.ด)
อาชีพ: นักการเมือง วิศวกร นักวิชาการ อาจารย์
ลายมือชื่อ: 
เว็บไซต์: suchatvee.org

ศาสตราจารย์ ดร. สุชัชวีร์ สุวรรณสวัสดิ์ (เกิด: 20 เมษายน พ.ศ. 2515) ชื่อเล่น: เอ้ เป็นวิศวกร นักวิชาการ อาจารย์และนักการเมืองชาวไทย ปัจจุบันดำรงตำแหน่งรองหัวหน้าพรรคประชาธิปัตย์ ดูแลพื้นที่กรุงเทพมหานคร เคยเป็นอธิการบดีสถาบันเทคโนโลยีพระจอมเกล้าเจ้าคุณทหารลาดกระบัง นายกสภาวิศวกร นายกวิศวกรรมสถานแห่งประเทศไทย และประธานที่ประชุมอธิการบดีแห่งประเทศไทย
ประวัติและการศึกษา

สุชัชวีร์ เกิดเมื่อวันที่ 20 เมษายน พ.ศ. 2515 ที่อำเภอศรีราชา จังหวัดชลบุรี  เป็นบุตรของ นายธีรศักดิ์ และนางวัลลีย์ สุวรรณสวัสดิ์ ซึ่งทั้งคู่เป็นครูอาชีวะอยู่ที่ จังหวัดระยอง
สุชัชวีร์ได้เข้าศึกษาในระดับชั้นมัธยมศึกษาที่โรงเรียนระยองวิทยาคม  โดยสุชัชวีร์อ้างในประวัติส่วนตัวหลายครั้งว่า "สอบได้ที่ 1 ของ จังหวัดระยอง" จึงไม่ได้สอบเอนทรานซ์ แต่ได้ทุนช้างเผือกเข้าศึกษาต่อในระดับปริญญาตรี สาขาวิศวกรรมการก่อสร้าง คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง อย่างไรก็ตาม สุชัชวีร์ไม่ได้ชี้แจงว่าเป็นการสอบอะไรที่ตนได้ที่ 1 ของจังหวัด เนื่องจากประเทศไทยมีแต่การสอบเอนทรานซ์ที่เป็นการสอบรวมระดับจังหวัดและประเทศ แต่สุชัชวีร์ไม่ได้เข้าสอบ จึงไม่สามารถระบุได้ว่าสุชัชวีร์สอบอะไรได้ที่ 1 ของจังหวัดระยอง
สุชัชวีร์เรียนจบด้วยคะแนนเกียรติยมอันดับ 2 โดยโปรเจกต์จบเกี่ยวกับ "การออกแบบอุโมงค์รถไฟใต้ดินของกรุงเทพ" จากนั้นได้ไปศึกษาต่อในระดับปริญญาโท ในสาขาวิศวกรรมโยธาจากมหาวิทยาลัยวิสคอนซิน เมดิสัน สุชัชวีร์ เรียนปริญญาโทซ้ำอีกหนึ่งใบในสาขานโยบายวิทยาศาสตร์และเทคโนโลยี (ซึ่งโดยปกติแล้วกพ.ไม่อนุญาตให้นักเรียนทุนเรียนปริญญาโทซ้ำ) และระหว่างนั้นจึงได้พยายามสมัครเรียนต่อปริญญาเอก จนในที่สุดจึงได้ตอบรับในสาขาวิศวกรรมปฐพีจากสถาบันเทคโนโลยีแมสซาชูเซตส์ (MIT) สหรัฐ โดยเขาได้รับทุนจากรัฐบาลไทยเพื่อศึกษาต่อในระดับบัณฑิตศึกษา และเป็นนักวิชาการของไมโครซอฟท์ขณะศึกษาอยู่ที่เอ็มไอที (ต้องการอ้างอิง - Microsoft Scholar ไม่ใช่นักวิชาการของไมโครซอฟท์นะ แต่เป็นเงินทุนสนับสนุนให้นักศึกษา) ปัจจุบันกำลังศึกษาหลักสูตรการป้องกันราชอาณาจักร รุ่นที่ 66 วิทยาลัยป้องกันราชอาณาจักร สถาบันวิชาการป้องกันประเทศ กองบัญชาการกองทัพไทย
การทำงาน > วิศวกร

ระหว่างศึกษาที่สถาบันเทคโนโลยีแมสซาชูเซตส์ สุชัชวีร์ได้กลับมาประเทศไทยในช่วงปี พ.ศ. 2542-2543 เพื่อทำงานเป็นผู้เชี่ยวชาญด้านวิศวกรรมปฐพี ในโครงการรถไฟฟ้ามหานคร ณ เวลานั้น เขาได้ก่อตั้งคณะกรรมการยุววิศวกรแห่งประเทศไทย ซึ่งเขาดำรงตำแหน่งประธานคนแรก  ในปี พ.ศ. 2542  เขายังเป็นกรรมการ วิศวกรรมธรณี ของ วิศวกรรมสถานแห่งประเทศไทย ในพระบรมราชูปถัมภ์   และยังเป็นสมาชิกของหน่วยงานรัฐบาลที่ตรวจสอบความเสียหายของรันเวย์สนามบินสุวรรณภูมิ ซึ่งเป็นสนามบินแห่งใหม่
สุชัชวีร์ได้รับเลือกเป็นประธานของคณะกรรมการงานก่อสร้างใต้ดินและอุโมงค์ (Thailand Underground and Tunneling Group:TUTG) ในปี พ.ศ. 2555  ในฐานะที่เขาเป็นสมาชิกของสมาคมอุโมงค์และพื้นที่ใต้ดินนานาชาติ(International Tunneling and Underground Space Association:ITA) ซึ่งเป็นองค์กรระดับนานาชาติที่ส่งเสริมการใช้พื้นที่ใต้ดินเพื่อประโยชน์ของมนุษย์และสิ่งแวดล้อม
ในปี พ.ศ. 2557 สุชัชวีร์ได้รับเลือกเป็นนายกวิศวกรรมสถานแห่งประเทศไทย ในพระบรมราชูปถัมภ์ โดยมีวาระตั้งแต่ปี พ.ศ. 2557-2559
สุชัชวีร์ได้รับการแต่งตั้งให้เป็นหนึ่งในกรรมการสภาวิศวกร ในปี พ.ศ. 2558 ต่อมาเขาได้รับเลือกให้เป็นนายก สภาวิศวกร ในปี พ.ศ. 2562  และเขาได้ลาออกในปี พ.ศ. 2564 เพื่อลงสมัครผู้ว่าราชการกรุงเทพมหานคร
การทำงาน > บทบาทอื่น ๆ

เมื่อวันที่ 11 มีนาคม พ.ศ. 2551 สุชัชวีร์ได้รับการแต่งตั้งจากคณะรัฐมนตรีให้ดำรงตำแหน่งกรรมการการรถไฟแห่งประเทศไทยและยังได้รับการแต่งตั้งให้เป็นโฆษกของคณะกรรมการ จนถึงเดือนพฤศจิกายน พ.ศ. 2551
มกราคม พ.ศ. 2555 สุชัชวีร์ได้รับการแต่งตั้งจากคณะรัฐมนตรี ให้ดำรงตำแหน่งประธานคณะกรรมการการเคหะแห่งชาติ  โดยเขาได้มีการนำเสนอแผนเปิดตัวโครงการที่พักอาศัย 22 โครงการ จำนวน 7,812 ยูนิต มูลค่า 4,700 ล้านบาท ในเดือนกรกฎาคม พ.ศ. 2556  จนกระทั่งเขาได้ลาออกเมื่อวันที่ 20 กันยายน พ.ศ. 2556
สิงหาคม พ.ศ. 2557 หัวหน้า คณะรักษาความสงบแห่งชาติ (คสช.) ได้แต่งตั้งให้เขาดำรงตำแหน่งกรรมการองค์การขนส่งมวลชนกรุงเทพ (ขสมก.)คณะกรรมการบริหารขององค์กรได้มีมติแต่งตั้งให้เขาดำรงตำแหน่งประธานกรรมการ คณะอนุกรรมการส่งเสริมการกำกับดูแลกิจการที่ดี  จนกระทั่งเขาลาออกเมื่อวันที่ 4 สิงหาคม พ.ศ. 2559
20 มิถุนายน 2561 คณะรัฐมนตรี ได้มีมติแต่งตั้งให้เขาดำรงตำแหน่งกรรมการ(ผู้ส่งคุณวุฒิจากภาคธุรกิจ) การไฟฟ้านครหลวง (กฟน.)  โดยครบกำหนดวาระในวันที่ 4 มิถุนายน พ.ศ. 2564
นอกจากนี้สุชัชวีร์ยังดำรงตำแหน่งเป็นกรรมการสภามหาวิทยาลัยหลายแห่ง เช่น กรรมการสภามหาวิทยาลัยเทคโนโลยีราชมงคลศรีวิชัย สมัยแรก วันที่ 14 กุมภาพันธ์ พ.ศ. 2555  และสมัยที่สอง วันที่ 30 กันยายน พ.ศ. 2560  กรรรมการสภามหาวิทยาลัยรังสิต ระหว่างปี พ.ศ. 2559-2564 มหาวิทยาลัยราชภัฏนครราชสีมา เมื่อวันที่ 29 มิถุนายน 2560
ปัจจุบันสุชัชวีร์ดำรงตำแหน่งนายกสมาคมนักเรียนทุนรัฐบาลไทย ดำรงตำแหน่งประธานมูลนิธิโรงพยาบาลพระจอมเกล้าเจ้าคุณทหาร ในพระสังฆราชูปถัมภ์  และดำรงตำแหน่งนายกสภามหาวิทยาลัยซีเอ็มเคแอล
บทบาททางการเมือง

สุชัชวีร์มีกระแสข่าวมาหลายปีแล้วว่าเตรียมลงสมัครรับเลือกตั้งในตำแหน่งผู้ว่าราชการกรุงเทพมหานคร โดยมีการนำเสนอนโยบายและแนวคิด มาโดยตลอด ในช่วงปลายปี 2564 ก็มีข่าวว่าเขาพยายามมองหาพรรคการเมืองสังกัด จนวันที่ 13 ธันวาคม พ.ศ. 2564 ที่ประชุมคณะกรรมการบริหารพรรคประชาธิปัตย์มีมติเป็นเอกฉันท์เห็นชอบให้สุชัชวีร์เป็นสมาชิกพรรคตลอดชีพ และเป็นว่าที่ผู้สมัครรับเลือกตั้ง ผู้ว่าราชการกรุงเทพมหานครในสังกัดของพรรค โดยสุชัชวีร์ได้ยื่นใบลาออกจากตำแหน่งอธิการบดี สถาบันเทคโนโลยีพระจอมเกล้าเจ้าคุณทหารลาดกระบัง มีผลในวันเดียวกัน
ในปี 2565 สุชัชวีร์ สุวรรณสวัสดิ์ ถูกตรวจสอบโดยคณะกรรมาธิการการป้องกันและปราบปรามการทุจริตประพฤติมิชอบ สภาผู้แทนราษฎร  ซึ่งได้เชิญผู้เกี่ยวข้องชี้แจงกรณีมีเหตุอันควรสงสัยว่ากระทำการทุจริตต่อหน้าที่ และมีพฤติกรรมร่ำรวยผิดปกติหรือไม่ เมื่อครั้งดำรงตำแหน่งอธิการบดีสถาบันเทคโนโลยีพระจอมเกล้าเจ้าคุณทหารลาดกระบัง (สลจ.) โดยก่อน ดร. สุชัชวีร์ จะเข้ามาเป็นอธิการบดี ได้ยื่นบัญชีทรัพย์สินและหนี้สินไว้เพียง 44 ล้านบาท (แจ้งบัญชีเมื่อ 18 ก.พ. 2559) แต่หลังจากพ้นตำแหน่งและยื่นให้ ป.ป.ช. ตรวจสอบล่าสุดเมื่อปี 2564 พบว่ามีทรัพย์สินเพิ่มขึ้นเป็น 342 ล้านบาท
บทบาททางการเมือง > การลงสมัครรับเลือกตั้งผู้ว่าราชการกรุงเทพมหานคร

บทความหลัก: การเลือกตั้งผู้ว่าราชการกรุงเทพมหานคร พ.ศ. 2565
วันที่ 15 ธันวาคม 2564 สุชัชวีร์ได้ประกาศตัวเป็นว่าที่ผู้สมัครรับการเลือกตั้งผู้ว่าราชการกรุงเทพมหานครในนามพรรคประชาธิปัตย์ ซึ่งเขาได้มีการนำเสนอนโยบาย เปลี่ยนกรุงเทพฯ เราทำได้ โดยมี 2 แนวทางย่อย ได้แก่ "เปลี่ยนชีวิตคนกรุงเทพฯ" ที่กล่าวถึง การสร้างอาชีพและสวัสดิการ การพัฒนาระบบสาธารณสุข และการศึกษา กับ "เปลี่ยนโครงสร้างเมือง" ที่กล่าวถึง การแก้ปัญหาจราจร การสร้างแก้มลิงใต้ดินเพื่อแก้ปัญหาน้ำท่วม การสร้างเมืองให้มีความปลอดภัย และเสนอให้ กทม. เสนอตัวเป็นเจ้าภาพโอลิมปิกฤดูร้อน 2036
เขาเป็นผู้สมัครหมายเลข 4 ในการรับการเลือกตั้งหลังยื่นใบสมัครอย่างเป็นทางการระหว่างหาเสียงเขาได้นำเสนอวิสัยทัศน์ เพื่อทำให้กรุงเทพมหานครเป็นเมืองสวัสดิการต้นแบบของอาเซียน ให้ได้ภายใน 4 ปี
วันที่ 22 พฤษภาคม 2565 ได้มีการลงคะแนนเลือกตั้งผู้ว่าราชการกรุงเทพมหานคร ผลปรากฏว่าเขาไม่ได้รับเลือกตั้งโดยได้รับคะแนนเสียงเป็นอันดับสอง คือ 254,723 คะแนน คิดเป็น 9.60% ของจำนวนผู้มาใช้สิทธิเลือกตั้งในครั้งนั้น  เขาได้แถลงยอมรับความพ่ายแพ้ และได้โทรศัพท์ไปแสดงความยินดีกับชัชชาติ สิทธิพันธุ์ซึ่งเป็นผู้ได้รับเลือกเป็นผู้ว่าราชการกรุงเทพมหานครคนต่อไป
บทบาททางการเมือง > ผู้สมัครรับเลือกตั้งแบบบัญชีรายชื่อ

ในเดือนกันยายน ปี พ.ศ. 2565 สุชัชวีร์ได้รับการเสนอชื่อเป็น ผู้สมัครรับเลือกตั้งแบบบัญชีรายชื่อ ของพรรคประชาธิปัตย์ในลำดับที่ 12   โดยเขาได้รับมอบหมายให้เป็นหัวหน้าทีมนโยบายการศึกษาทันสมัยของพรรค  ต่อมาในเดือนตุลาคม จุรินทร์ ลักษณวิศิษฏ์ หัวหน้าพรรคประชาธิปัตย์ได้ลงนามแต่งตั้งเขาให้เป็นประธานคณะทำงานด้านนโยบายของพรรคในเขตพื้นที่กรุงเทพมหานคร พร้อมกับวทันยา บุนนาคซึ่งได้รับการมอบหมายให้เป็นประธานคณะทำงานนวัตกรรมการเมืองกรุงเทพฯ  เพื่อเตรียมพร้อมสำหรับการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
ปัจจุบันเขาดำรงตำแหน่งเป็นรองหัวหน้าพรรคประชาธิปัตย์ ดูแลพื้นที่กรุงเทพมหานคร
ชีวิตส่วนตัว

ปัจจุบัน สุชัชวีร์ สมรสกับ นางสวิตา สุวรรณสวัสดิ์ เมื่อปี พ.ศ. 2563 และมีบุตรชาย 3 คน
เขายังได้รับฉายา “The Disruptor เมืองไทย” ในฐานะเป็นผู้พลิกฟื้น สจล. ระหว่างที่ดำรงตำแหน่งอธิการบดี สู่องค์กรระดับนานาชาติ ปรับโครงสร้างการบริหารการศึกษาที่ไม่เอื้อต่อการพัฒนา ปัญหาการเสียดุลทางการแพทย์และเทคโนโลยี ฯลฯ สู่สถาบันอุดมศึกษาชั้นนำแห่งหนึ่งของไทย
ผลงานการเขียนหนังสือ

สุชัชวีร์เคยเป็นคอลัมนิสต์ “มองอนาคตไทย” ของหนังสือพิมพ์โพสต์ทูเดย์ และเป็นผู้เขียนหนังสือ
เทคโนโลยีการก่อสร้างอุโมงค์ Tunneling Technology. พ.ศ. 2551, ISBN 974-150-054-8
คิดต่างสร้างการเปลี่ยนแปลง. พ.ศ. 2563, ISBN 978-616-93529-0-7
A story of the impossible สถาบันเทคโนโลยีพระจอมเกล้าเจ้าคุณทหารลาดกระบัง. พ.ศ.2563
คิด Smart โอกาสเปลี่ยนโลก พ.ศ.2567, ISBN 978-974-02-1919-4
รางวัลและเกียรติคุณ

“นักบริหารดีเด่นแห่งปี ประจำปี 2555 ” สาขาบริหารและพัฒนาการศึกษา
ประธานาธิบดี ดไวท์ ไอเซนฮาว เฟลโลว์ซิฟ ในปี 2556 (President Eisenhower Fellowship 2013)
รางวัลนักเรียนทุนรัฐบาลไทยดีเด่น ประจำปี 2557 จาก  สมาคมนักเรียนทุนรัฐบาลไทย
Distinguished Honorary Award สถาบันเทคโนโลยีแห่งชาติ โทยามะ ประเทศญี่ปุ่น
Honorary Doctorate Awarded จาก มหาวิทยาลัยโตไกประเทศญี่ปุ่น ในปี 2560
รางวัล “อินทรจักร” สาขาบุคคลที่น่ายกย่องแห่งปี 2561 จากสถาบันพัฒนาผู้ประกอบการวัยรุ่นไทยและวัยทำงาน ในฐานะบุคคลตัวอย่าง ที่มีความโดดเด่นในการงานอันเป็นประโยชน์แก่สังคม ประเทศชาติ และเป็นแรงบันดาลใจแก่สาธารณชน
Fukuoka Institute of Technology Chairman’s Medal Ceremony 2565
ศิษย์เก่าเกียรติยศ 62ปี  สถาบันเทคโนโลยีพระจอมเกล้าเจ้าคุณทหารลาดกระบัง  (The World Master of Innovation) ปี 2565
วิศวกรรมศาสตรดุษฎีบัณฑิตกิตติมศักดิ์ ประเภทวิชาการ สาขาวิชาการจัดการงานวิศวกรรม มหาวิทยาลัยเกษมบัณฑิต ในฐานะผู้ที่สามารถนำความรู้ ความสามารถด้านงานวิศวกรเมืองมาช่วยพัฒนาประเทศ
เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2560 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
แหล่งข้อมูลอื่น

สุชัชวีร์ สุวรรณสวัสดิ์ ที่เฟซบุ๊ก
เว็บไซต์ สุชัชวีร์ สุวรรณสวัสดิ์ เก็บถาวร 2021-12-12 ที่ เวย์แบ็กแมชชีน
| ด ค กอธิการบดีสถาบันเทคโนโลยีพระจอมเกล้าเจ้าคุณทหารลาดกระบัง |
| --- | --- |
โกศล เพ็ชร์สุวรรณ์ • ไพรัช ธัชยพงษ์ • ประกิจ ตังติสานนท์ • ภาวิช ทองโรจน์ร • กิตติ ตรีเศรษฐ • ถวิล พึ่งมา • โมไนย ไกรฤกษ์ร • สุชัชวีร์ สุวรรณสวัสดิ์ • อนุวัฒน์ จางวนิชเลิศร • คมสัน มาลีสี
 (ร) รักษาราชการแทน
ปัญญา นิรันดร์กุล

| ปัญญา นิรันดร์กุล |
| --- | --- |

สารนิเทศภูมิหลัง
ชื่อเกิด: ปัญญา กิตินิรันดร์กุล
เกิด: 24 มีนาคม พ.ศ. 2498 (69 ปี) จังหวัดพระนคร ประเทศไทย
ศิษย์เก่า: คณะสถาปัตยกรรมศาสตร์ จุฬาลงกรณ์มหาวิทยาลัย
คู่สมรส: วาสนา นิรันดร์กุล
บุตร: 4 คน
อาชีพ: นักแสดง พิธีกร ผู้บริหาร นักธุรกิจ
ปีที่แสดง: พ.ศ. 2521–ปัจจุบัน
อาชีพแสดง
รางวัล
โทรทัศน์ทองคำ: นักแสดงสมทบชายยอดเยี่ยม  พ.ศ. 2534 - ตะวันชิงพลบ
เมขลา: นักแสดงสมทบชายยอดเยี่ยม  พ.ศ. 2532 - สมการวัย   พ.ศ. 2534 - ตะวันชิงพลบ  พ.ศ. 2543 - เจ้าสัวน้อย
 
ปัญญา นิรันดร์กุล (เกิด 24 มีนาคม พ.ศ. 2498) ชื่อเล่น: ตา เป็นพิธีกร นักแสดงชาวไทย หนึ่งในผู้ร่วมก่อตั้ง และประธานบริษัท เวิร์คพอยท์ เอ็นเทอร์เทนเมนท์ จำกัด (มหาชน)
ประวัติ

ปัญญา นิรันดร์กุล มีชื่อจริงว่า ปัญญา กิตินิรันดร์กุล ก่อนจะตัดคำว่า กิติ ออก และมีชื่อเล่นแรกเกิดว่า “เปียง” ปัจจุบันมีชื่อเล่นว่า “ตา” เกิดเมื่อวันที่ 24 มีนาคม พ.ศ. 2498 ในครอบครัวชาวไทยเชื้อสายจีน มารดาชื่อ อำพัน นิรันดร์กุล เป็นแม่ดีเด่นแห่งชาติประจำปี พ.ศ. 2546
จบการศึกษาสถาปัตยกรรมศาสตรบัณฑิต จุฬาลงกรณ์มหาวิทยาลัย ปี พ.ศ. 2520
ปริญญากิตติมศักดิ์เชิดชูเกียรติคุณ

ปริญญาดุษฎีบัณฑิตกิตติมศักดิ์ สาขาวิทยุกระจายเสียงและวิทยุโทรทัศน์ คณะนิเทศศาสตร์ มหาวิทยาลัยศรีปทุม 6 พฤศจิกายน พ.ศ. 2548
ปริญญาดุษฎีบัณฑิตกิตติมศักดิ์ สาขาการตลาด คณะบริหารธุรกิจและเทคโนโลยีสารสนเทศ มหาวิทยาลัยเทคโนโลยีราชมงคลตะวันออก วิทยาเขตจักรพงษภูวนารถ 16 ธันวาคม พ.ศ. 2552
ปริญญาดุษฎีบัณฑิตกิตติมศักดิ์ คณะนิเทศศาสตร์ มหาวิทยาลัยมหาสารคาม 22 ธันวาคม พ.ศ. 2553
ปริญญาพุทธศาสตรดุษฎีบัณฑิตกิตติมศักดิ์  สาขาวิชาพุทธนวัตกรรมการสื่อสาร โดยมีเจ้าพระคุณสมเด็จพระอริยวงศาคตญาณ  (อัมพร อมฺพโร) สมเด็จพระสังฆราช สกลมหาสังฆปริณายก  เป็นองค์ประธานในพิธีประสาทปริญญา ประจำปี 2566 มหาวิทยาลัยมหาจุฬาลงกรณราชวิทยาลัย 10 ธันวาคม พ.ศ. 2566
ปริญญาสังคมสงเคราะห์ศาสตรดุษฎีบัณฑิตกิตติมศักดิ์  สาขาวิชาสังคมสงเคราะห์ศาสตร์ มหาวิทยาลัยราชภัฏพิบูลสงคราม  18 ตุลาคม 2567
ครอบครัว

ปัญญาสมรสกับ วาสนา นิรันดร์กุล มีบุตร-ธิดารวม 4 คน
น้ำตาล-ปานวาด (เกิด: พ.ศ. 2527) สมรสกับ อมรฤทธิ์ พูลสวัสดิ์
น้ำหอม-ปานตา (เกิด พ.ศ. 2530) สมรสกับ พงศกร ดาวเรือง
น้ำทอง-ปานฝัน (เกิด: พ.ศ. 2531) สมรสกับ สุกฤษฎิ์ ภูยาธร
น้ำมนต์-ปรวัธน์ (เกิด: พ.ศ. 2537)
ปัจจุบัน ปัญญามีบ้านพักอยู่ภายในหมู่บ้านเมืองเอก ย่านรังสิต ใกล้กับเวิร์คพอยท์สตูดิโอ
ด้านวงการบันเทิง > ภาพยนตร์และละครโทรทัศน์

เข้าสู่วงการบันเทิงครั้งแรก ด้วยการแสดงภาพยนตร์ไทย เรื่องแรกคือ สืบยัดไส้ ในปี พ.ศ. 2521 ในบทบาทนักแสดงประกอบ และต่อมาในปีเดียวกัน ปัญญาจึงได้แสดงละครในบทพระเอกเป็นเรื่องแรกคือ ศรีธนญชัย ทางไทยทีวีสีช่อง 3 จากการชักชวนของภัทราวดี ศรีไตรรัตน์ และยังได้รับโอกาสแสดงบทพระเอกในภาพยนตร์ และละครโทรทัศน์อีกหลายเรื่อง โดยมีชื่อเสียงคู่กับอรพรรณ พานทอง และเพ็ญพิสุทธิ์ คงสมุทร
ด้านวงการบันเทิง > รายการโทรทัศน์

ในปี พ.ศ. 2527 ปัญญาร่วมเป็นสมาชิกยุคบุคเบิกของรายการเพชฌฆาตความเครียด ทางไทยทีวีสีช่อง 9 โดยใช้ชื่อว่า ซูโม่ตา มีบทบาทซึ่งสร้างชื่อเสียงเป็นที่จดจำของผู้ชมคือ การแสดงเป็นพิธีกรรายการ ภาษาไทยคำละวัน ล้อเลียนรายการ ภาษาไทยวันละคำ ของอาจารย์กาญจนา นาคสกุล และต่อมาในปีเดียวกัน (ตั้งแต่ปี พ.ศ. 2527 - พ.ศ. 2532) ปัญญาเข้าร่วมเป็นพิธีกรรายการ พลิกล็อก (ในชื่อ คู่หูพลิกล็อก, พลิกล็อกเพชร และ พลิกล็อกเหนือเมฆ) , ยุทธการขยับเหงือก, มหัศจรรย์วันเสาร์ ของเจเอสแอลทาง ททบ.5 เป็นต้น